Doložka
finančných, ekonomických, environmentálnych vplyvov a vplyvov na zamestnanosť

Navrhované územné zmeny budú mať vplyv na pracovné sily zvýšením zamestnanosti o pracovné miesta starostov, prípadne aj administratívnych zamestnancov, v konkrétnej obci.
Navrhovaná právna úprava si vyžiada finančné náklady na vyhotovenie a osadenie dopravných značiek a zvislého dopravného značenia so záväznými názvami obcí v sume asi 350 000 Sk, ktoré sa uhrádzajú zo Štátneho fondu rozvoja cestného hospodárstva. Ďalšie náklady v sume približne 200 000 Sk si vyžiada založenie nového katastrálneho územia obce Potônske Lúky. Obciam by mali byť poskytnuté zo štátneho rozpočtu dotácie na výkon samosprávnych funkcií, ktorých výška, vzhľadom na nadobudnutie účinnosti nariadenia koncom roku 2002, nie je teraz známa.